**IZVIJEŠĆE O ISUSOVOJ MUCI I SMRTI**

**ZA „JERUZALEMSKI VJESNIK“**

**piše : Jura Bošnjak, III. b**

ISUS JE KRALJ

Prije nego se Isus rodio Bog nam je obećao da će nam poslati Kralj. Svjedoci smo da je Isus stigao u Jeruzalem. Mnogi su se pitali : *je li on taj Kralj?*

Isus je stigao u naš grad na starom magarcu, narod mu se obradovao. Mahali su mu maslinovim grančicama. Ozdravio je mnoge bolesne. Na posljednjoj večeri Isus je okupio svoje učenike i oprao im noge kako bi nas naučio da moramo služiti jedni drugima. Rekao je svojim učenicima da će njegova krv biti prolivena, da će ga ostaviti i pomoći neprijateljima da ga uhvate. Isusu su sudili svećenici i poslali ga u smrt. Mnogi, koji su ga voljeli, plakali su dok je nosio križ na leđima prema brdu gdje je raspet.

Kad je Isus umro na križu njegovi prijatelji odnijeli su tijelo u grob. U rano nedjeljno jutro žene su krenule prema Isusovom grobu koji je bio prazan. Pričale su da su vidjele anđela koji im je rekao da je Isus živ. Isus je nepravedno osuđen na smrt na križu, uskrsnuo je od mrtvih i uzašao na nebo. Nada je to za sve nas da ćemo se ponovno susresti s Isusom. Vjerujemo da će i u nebu za nas učiniti lijepe stvari. Naravno, ako mu vjerujemo i molimo se.

Jura Bošnjak, III. b

**IZVIJEŠĆE O ISUSOVOJ MUCI I SMRTI**

**ZA „JERUZALEMSKI VJESNIK“**

**piše : Nikola Vujica, III. b**

ISUSOVA SMRT

Isus je bio Sin Božji. On je radio svakakva čuda. Mnogi su ga htjeli ubiti zbog vjere. Odabrao je 12 apostola. Petar, Ivan, Andrija, Juda, Šimun, Matej… Rođen je od Marije Djevice u Betlehemu, u štalici.

IZDAJA

Juda, jedan od apostola ode glavarima svećeničkim da im preda Isusa.

OSUDA

Vojnici svežu Isusa i odvedu ga na suđenje. Rimski upravitelj Pilat pita rulju : „Hoćete li Isusa ili Barabu?“ „Barabu!“ pokušavao je osloboditi Isusa, ali bojao se da ga Židovi ne tuže caru, pa ga preda da ga muče.

SMRT

Nad zemljom nastade tama. O devetoj uri Isus viknu „Bože moj, Bože moj, zašto si me ostavio?“ I izdahnu.

Nikola Vujica, III. b

**NEDJELJA U MOJOJ OBITELJI**

Moja obitelj ima pet članova. To su mama, tata, sestra, baka i ja. Mama i tata rade cijeli tjedan, sestra ide u vrtić, a ja u školu, tako da jedva čekamo nedjelju da se zajedno družimo. Ujutro, kada se probudimo, zajedno doručkujemo i onda krenemo na svetu Misu. Poslije se prošećemo gradom i odemo na kolače. Popodne, poslije ručka idemo u park na igru ili u kino. Nedjelja je moj omiljeni dan, jer je moja obitelj na okupu i onda provodimo najviše vremena zajedno.

Dobri Bože, milost svoju,

izlij na obitelj moju :

ljubav za moju mamu i tatu,

mir i sreću sestri i bratu,

za baku i djeda posebno molim

zdravlja puno jer ih jako volim.

Lucija Čiverica, II.a

**NEDJELJA U MOJOJ OBITELJI**

Ja volim nedjelju. Tada smo svi na okupu. Ponekad idemo u vikendicu. Zna mi doći i Ema Lucić. Idemo i na izlete. Ali najviše volim kad smo zajedno. Provodimo vrijeme u igri i veselju.

Lovro Marović, II. b

**PISMO NEPOZNATOM (SIROMAŠNOM) PRIJATELJU**

Ja sam Ivan Karlo. Meni je teško zbog tvoje nevolje. Možda jednog dana budeš imao prijatelje, obitelj i nećeš biti više siromašan.

Molit ću se za tebe da ti Isus pomogne. Darovat ću ti hranu, igračke… A i ti se moli Isusu da ti pomogne.

Ivan Karlo Moštak, III.b

**PISMO NEPOZNATOM (SIROMAŠNOM) PRIJATELJU**

U trgovini sam susreo siromašnog dječaka koji je teško hodao. Neki bahati gospodin ga je gurnuo i rekao da se makne dok prebrojava sitniš, a njemu se jako žuri. Na izlazu sam mu poklonio čokoladu. Odlučio sam mu napisati pismo.

Dragi prijatelju, sjedim u svojoj sobi, igram igrice i mislim na tebe. Volio bih da si sa mnom i da se igramo zajedno. Želim svoje igračke podijeliti s tobom. Molim se Bogu za tebe svaku večer. Želim da zajedno uživamo u igri i smijehu. Budi hrabar i ustrajan u svojoj borbi u životu. Sjeti se Isusova puta i to će ti dati još više snage. Molitvom ćeš to i uspjeti. Znaj da nisi sam.

Tvoj prijatelj, Jura.

Jura Bošnjak, III. b

**MOLITVA DUHU SVETOM**

Hvala ti, Duše Sveti što si dao hrabrost Isusovim učenicima da svjedoče svoju vjeru. Daruj svim narodima mir i sreću, prijateljstvo i zajedništvo. Da više ne bude rata i nasilja. Mi vjerujemo u tebe jer si nam darovao život na zemlji. Amen.

Roko Mandić, IV. b

**MOLITVA DUHU SVETOM**

Hvala ti, Duše Sveti na komunikaciji s Bogom, a pogotovo na uslišavanju mojih molitvi. Amen.

Luka Jaman – Barišić, IV.b

**MOLITVA DUHU SVETOM**

Duše Sveti, hvala na roditeljima i bratu. Hvala za Baku i djeda. Hvala za dobro srce i prijatelje. Ali, najviše ti zahvaljujem za to što sam zdrav i što imam dobre roditelje i prijatelje.

Mihael Bartolić, IV. a

**MOLITVA DUHU SVETOM**

Duše Sveti, zahvaljujem ti na obitelji, ljubavi, hrani i životu. Potiči me da molim za druge, da im pomažem, da bolesni ozdrave, da se tužni razvesele, da zle duše postanu dobre, da svijet vjeruje. To Te molim po Kristu Gospodinu. Amen.

Lara Krvavica, IV. a

**MOLITVA DUHU SVETOM**

Dragi Duše, zahvaljujem ti na svim darovima. Hvala Ti na podarenome životu, zdravlju, obitelji i ostalim lijepim stvarima i trenucima u mome životu. Molim te da oprostiš grijehe onih kršćana koji su blizu napuštanja vjere i da ih vratiš na put prema Bogu. Ozdravi sve bolesne i pomozi svim potrebitima. Amen.

Mara Zadro, IV. a